อำเภอเวียงแหง

เวียงแหง () เป็นอำเภอในจังหวัดเชียงใหม่ เดิมเป็นพื้นที่ของอำเภอเชียงดาว

 ที่ตั้งและอาณาเขต 
อำเภอเวียงแหง มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับรัฐฉาน (ประเทศพม่า)
 ทิศตะวันออกและทิศใต้ ติดต่อกับอำเภอเชียงดาว
 ทิศตะวันตก ติดต่อกับอำเภอปาย (จังหวัดแม่ฮ่องสอน)

 ประวัติ 
เวียงแหง เดิมเป็นพื้นที่ในเขตการปกครองของอำเภอเชียงดาว เป็นพื้นที่ชายแดนระหว่างประเทศไทยและพม่า โดยกว่าร้อยละ 92 ของพื้นที่ทั้งหมดเป็นภูเขาและผืนป่า เป็นเมืองปิดที่มีการคมนาคมยากลำบาก ทำให้เกิดปัญหาและอุปสรรคในการปกครอง การพัฒนา และการป้องกันรักษาความสงบ ปี พ.ศ. 2522 นายประเทือง สินธิพงษ์ ผู้ว่าราชการจังหวัดเชียงใหม่ จึงดำเนินการจัดตั้งพื้นที่ขึ้นเป็น กิ่งอำเภอเวียงแหง เมื่อวันที่ 25 มีนาคม พ.ศ. 2524 วันที่ 5 พฤษภาคม พ.ศ. 2524 ประกอบไปด้วย 2 ตำบล คือ ตำบลเมืองแหง ตำบลเปียงหลวง รวม 12 หมู่บ้าน

เนื่องจากหลักเกณฑ์ต้องมีตำบลไม่น้อยกว่า 3 ตำบลในการจัดตั้งอำเภอ (กรณีพื้นที่ห่างไกล) จึงแยก 5 หมู่บ้านของตำบลเปียงหลวง ตั้งเป็น ตำบลแสนไห วันที่ 3 ธันวาคม พ.ศ. 2536 ก่อนที่ในปีเดียวกัน จะยกฐานะเป็น อำเภอเวียงแหง วันที่ 3 พฤศจิกายน พ.ศ. 2536 ปัจจุบันอำเภอเวียงแหงเป็นที่อยู่อาศัยของคนหลากหลายชาติพันธุ์ มีทั้งวัดวาอาราม แหล่งท่องเที่ยวธรรมชาติ หมู่บ้านอันเงียบสงบ มีวัฒนธรรมและประเพณีผสมระหว่างชนภาคเหนือกับชนเชื้อสายไทยใหญ่กับชนกลุ่มน้อย เช่น พื้นเมือง ปกาเกอะญอ ลาหู่ ลีซู ไทใหญ่ จีน ปะโอ ปะหล่อง ไทลื้อ เป็นต้น

 การแบ่งเขตการปกครอง 
 การปกครองส่วนภูมิภาค 
อำเภอเวียงแหงแบ่งพื้นที่การปกครองออกเป็น 3 ตำบล 23 หมู่บ้าน ได้แก่

 ลำดับที่  อักษรไทย  อักษรโรมัน  จำนวนหมู่บ้าน  ประชากรทั้งหมด(พ.ศ. 2566)กรมการปกครอง. กระทรวงมหาดไทย. "สถิติประชากรทางการทะเบียนราษฎร (รายเดือน) พื้นที่จังหวัดเชียงใหม่ เดือนธันวาคม 2566." [ออนไลน์]. เข้าถึงได้จาก: . สืบค้น 13 มีนาคม 2567. ประชากรแยกตามส่วนท้องถิ่น(พ.ศ. 2566) 1.  เมืองแหง  Mueang Haeng  12  16,550  16,550 (อบต. เมืองแหง) 2.  เปียงหลวง  Piang Luang  6  26,193  26,193 (อบต. เปียงหลวง) 3.  แสนไห  Saen Hai  5  11,618  11,618 (ทต. แสนไห) รวม  23  54,361  11,618 (เทศบาล)42,743 (อบต.)

 การปกครองส่วนท้องถิ่น 
ท้องที่อำเภอเวียงแหงประกอบด้วยองค์กรปกครองส่วนท้องถิ่น 3 แห่ง ได้แก่
 เทศบาลตำบลแสนไห ครอบคลุมพื้นที่ตำบลแสนไหทั้งตำบล
 องค์การบริหารส่วนตำบลเมืองแหง ครอบคลุมพื้นที่ตำบลเมืองแหงทั้งตำบล
 องค์การบริหารส่วนตำบลเปียงหลวง ครอบคลุมพื้นที่ตำบลเปียงหลวงทั้งตำบล

 อ้างอิง 

หมวดหมู่:อำเภอเวียงแหง
หมวดหมู่:อำเภอในจังหวัดเชียงใหม่
หมวดหมู่:เขตแดนไทย–พม่า